S-441/2021

Mál þetta, sem dómtekið var 11. mars 2021, var höfðað með ákæru lögreglustjórans á höfuðborgarsvæðinu, dags. 26. janúar sama ár, á hendur B-kk-þgf M-kk-þgf B-kk-þgf, kt. [...], [...], [...], „fyrir eftirtalin brot gegn almennum hegningarlögum og lögum um ávana-og fíkniefni:

I.

Hegningarlagabrot:

1. Þjófnað, með því að hafa laugardaginn 12. október 2019 á bensínafgreiðslustöð N1 við Árthúnshöfða í Reykjavík stolið hengilás og vettlingum að óþekktu verðmæti.

Mál 007-2019-64487

2. Líkamsárás og hótanir, með því að hafa fimmtudaginn 21. nóvember 2019 í verslun Hagkaups við Spöng í Reykjavík veist með ofbeldi að A, kt. [...], og slegið hann í höfuðið og hótað að búta hann niður, sem var til þess fallið að valda A ótta um líf sitt, heilbrigði og velferð.

Mál 007-2019-73509

3. Þjófnað, með því að hafa fimmtudaginn 21. nóvember 2019 í verslun Hagkaups við Spöng í Reykjavík stolið farsímavörum og DVD mynddisk að samtals söluandvirði 7.497 krónur.

Mál 007-2019-73509

4. Þjófnað, með því að hafa miðvikudaginn 11. desember 2019 í verslun Nettó við Fiskislóð í Reykjavík stolið tveimur lakkríspokum að samtals söluandvirði 1.305 krónur.

Mál 007-2019-77424

5. Þjófnað, með því að hafa miðvikudaginn 5. febrúar 2020 í verslun Nettó við Fiskislóð í Reykjavík stolið einum pakka af brómberjum og einum pakka af söl að samtals söluandvirði 1.978 krónur.

Mál 007-2020-5802

6. Þjófnað, með því að hafa þriðjudaginn 23. júní 2020 í versluninni Super 1 við Hallveigarstíg í Reykjavík stolið kassa af brómberjum að söluandvirði 899 krónur.

Mál 007-2020-33429

7. Þjófnað, með því að hafa mánudaginn 20. júlí 2020 í verslun Nettó við Fiskislóð í Reykjavík stolið pakka af hindberjum og Coca- cola gosdrykk að samtals söluandvirði 898 krónur.

Mál 007-2020-40271

8. Þjófnað og húsbrot, með því að hafa fimmtudaginn 22. ágúst 2019 í heimildarleysi ruðst inn á starfsstöð HS Orku hf. við Svartsengi í Grindavík og stolið þaðan fartölvu ásamt hleðslusnúru að samtals verðmæti 290.000 krónur.

Mál 008-2019-12251

9. Þjófnað, með því að hafa fimmtudaginn 22. ágúst 2019 í verslun Pennans Eymundsson við Strandgötu 31 í Hafnarfirði stolið tölvumús, sex plastfígúrum, sjö DVD mynddiskum og einum hljómdisk að samtals söluandvirði 38.485 krónur.

Mál 008-2019-13641

Teljast brot í 1., 3., 4., 5., 6., 7., 8. og 9. lið öll varða við 1. mgr. 244. gr. auk þess sem brot í 8. lið telst varða við 231. gr. og brot í 2. lið við 1. mgr. 217. gr. og 233. gr., almennra hegningarlaga nr. 19/1940.

II

Fíkniefnalagabrot, með því að hafa:

11. Laugardaginn 12. október 2019 á bensínafgreiðslustöð N1 við Ártúnshöfða í Reykjavík haft í vörslum sínum 6,19 gaf maríhúana sem lögregla fann við leit og lagði hald á.

Mál 007-2019-64487

12. Miðvikudaginn 5. febrúar 2020 í verslun Nettó við Fiskislóð í Reykjavík farið með og haft í vörslum sínum 4,77 gaf amfetamíni og 1 gaf maríhúana sem lögregla fann við leit og lagði hald á.

Mál 007-2020-5802

13. Fimmtudaginn 22. ágúst 2019 á starfsstöð HS Orku hf. við Svartsengi í Grindavík haft í vörslum sínum 4,06 gaf amfetamíni sem lögregla fann við leit og lagði hald á.

Mál 008-2019-12251

14. Fimmtudaginn 10. september 2020 við Hólmaslóð í Reykjavík haft í vörslum sínum 9,84 gaf amfetamíni sem lögregla fann við leit og lagði hald á.

Mál 007-2020-51965

15. Föstudaginn 3. apríl 2020 við Holtsgötu [...]í Reykjavík haft í vörslum sínum 21, 20 gaf amfetamíni sem lögregla fann við leit og lagði hald á.

Mál 007-2020-17346

Teljast brot í 11. til og með 15. lið öll varða við 2. gr., sbr. 5. gr. og 6. gr. laga um ávana-og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar, til greiðslu alls sakarkostnaðar og að ákærði verði dæmdur til að sæta upptöku á framangreindum fíkniefnum samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.“

Ákærði hefur játað skýlaust fyrir dómi þá háttsemi sem honum er gefin að sök samkvæmt ákæru og er játningin studd sakargögnum. Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viður-laga. Ákæruvaldið gerir sömu dómkröfur og greinir í ákæru. Ákærði krefst vægustu refs-ingar sem lög leyfa og hún verði bundin almennu skilorði. Þá er krafist hæfilegrar þókn-unar til handa verjanda sem greiðist úr ríkissjóði.

Í málsgögnum varðandi ákærulið I/8 liggur fyrir að fyrirsvarsmaður HS Orku hf. hefur lýst því yfir að ekki sé gerð refsikrafa í málinu. Ákærða er meðal annars gefið að sök brot gegn 231. gr. almennra hegningarlaga (húsbrot) samkvæmt fyrrgreindum ákærulið. Málssókn vegna meints húsbrots er háð kröfu þess sem misgert er við, sbr. a-lið 2. tölul. 242. gr. sömu laga. Brast því skilyrði til málssóknar vegna meints húsbrots, sbr. 1. mgr. 144. gr. laga nr. 88/2008. Að framangreindu virtu verður að vísa þeim ákærulið frá dómi, ex officio, að því er varðar meint brot gegn 231. gr. almennra hegningarlaga.

Samkvæmt því sem að framan greinir verður ákærði að öðru leyti sakfelldur fyrir brot samkvæmt ákæru og eru þau réttilega færð til refsiákvæða í ákærunni.

Ákærði er fæddur í [...]. Samkvæmt framlögðu sakavottorði, dagsettu 20. janúar 2021, á hann að baki sakaferil sem nær aftur til ársins 1991. Það sem hér skiptir einkum máli er að ákærði var með dómi Héraðsdóms Reykjavíkur 11. janúar 2016 sakfelldur fyrir þjófnað og fíkniefnalagabrot og honum gert að sæta tveggja mánaða fangelsi, skilorðs-bundið í tvö ár. Þann 2. ágúst 2018 gekkst ákærði undir lögreglustjórasátt vegna fíkni-efnalagabrots. Þá var ákærði með dómi Héraðsdóms Reykjavíkur 6. desember 2019 sakfelldur fyrir líkamsárás, brot gegn valdstjórninni, þjófnaði, eignaspjöll, peninga-þvætti, fíkniefna- og vopnalagabrot og honum gert að sæta fangelsi í átta mánuði. Var þar um að ræða hegningarauka að hluta við fyrrgreinda lögreglustjórasátt og skilorðsrof að hluta vegna fyrrgreinds dóms frá 11. janúar 2016 og hann var því dæmdur upp. Þau brot sem ákærði er nú sakfelldur fyrir samkvæmt ákæruliðum I/1– 3, 8 og 9 og II/11 voru framin fyrir uppsögu dómsins frá 6. desember 2019 og ber því að fara með þau brot sem hegningarauka, sbr. 78. gr. almennra hegningarlaga.

Við ákvörðun refsingar, til mildunar, verður litið til þess að þjófnaðarandlag samkvæmt I. kafla ákæru endurheimtist að mestu óskemmt, auk þess sem það var að miklu leyti með óverulegu fjárgildi. Þá verður einnig litið til þess, til mildunar, að ekki var gerð refsikrafa af hálfu brotaþola vegna þjófnaðarbrots samkvæmt ákærulið I/8, tölvan endurheimtist óskemmd og brotið var á mörkum þess að vera fullframið. Hvað varðar II. kafla ákær-unnar þá verður til mildunar litið til þess að gögn málsins bera með sér að ákærði á við alvarlegan vímuefnavanda að stríða og efnin voru ætluð til eigin neyslu. Ákærði verður hins vegar að bera refsiábyrgð á gjörðum sínum þrátt fyrir fyrrgreindan vímuefnavanda, sbr. 17. gr. almennra hegningarlaga. Ákærða til málsbóta verður litið til þess að hann hefur greiðlega játað sök, bæði hjá lögreglu og fyrir dómi, sbr. 5. tölul. 1. mgr. 70. gr. almennra hegningarlaga. Til refsiþyngingar horfir að líkamsárás samkvæmt ákærulið I/2 fól í sér röskun á mikilvægum verndarhagsmunum og beindist að höfuðsvæði brotaþola en slíkt er almennt hættulegt, sbr. 1. og 3. tölul. 1. mgr. 70. gr. almennra hegningarlaga. Þá horfir einnig til refsiþyngingar að þjófnaðarbrot samkvæmt ákæruliðum I/4- 7 voru ítrekuð í merkingu 255. gr., sbr. 1. og 3. mgr. 71. gr. almennra hegningarlaga. Að öllu framangreindu virtu verður refsing ákærða ákveðin fangelsi í þrjá mánuði en vegna sakaferils ákærða þykir ekki unnt að skilorðsbinda refsinguna.

Með vísan til lagaákvæða í ákæru eru gerð upptæk samtals 7,19 gaf maríjúana og 39,87 gaf amfetamíni sem hald var lagt á við rannsókn málsins.

Ákærði greiði til ríkissjóðs allan sakarkostnað málsins sem er vegna þóknunar skipaðs verjanda hans, J-kk-ef E-kk-ef lögmanns, fyrir málsvörn fyrir dómi, sem þykir, með hliðsjón af eðli og umfangi máls, hæfilega ákveðin 15 0.000 krónur, að meðtöldum virðis-aukaskatti. Þá greiði ákærði 15.340 krónur í annan sakarkostnað samkvæmt yfirliti ákæruvaldsins.

Af hálfu ákæruvaldsins flutti málið B-kk-nf E-kk-nf aðstoðarsaksóknari.

D-kk-nf K-kk-nf héraðsdómari kveður upp dóm þennan.

D Ó M S O R Ð :

Ákærulið I/8 er vísað frá dómi að því er varðar meint brot gegn 231. gr. almennra hegn-ingarlaga nr. 19/1940.

Ákærði, B-kk-nf M-kk-nf B-kk-nf, sæti fangelsi í þrjá mánuði.

Gerð eru upptæk 7,19 gaf maríjúana og 39,87 gaf amfetamíni.

Ákærði greiði allan sakarkostnað málsins til ríkissjóðs, þar með talda þóknun skipaðs verjanda síns, J-kk-ef E-kk-ef lögmanns, 150.000 krónur.

D-kk-nf K-kk-nf